વાલારિવન એલાવેનિલે આ અગાઉ 2018માં જ ઓસ્ટ્રેલિયાના સિડની ખાતે યોજાયેલી ISSF જુનિયર શૂટિંગ વર્લ્ડ કપમાં નવા રેકોર્ડ સાથે ગોલ્ડ મેડલ જીત્યો હતો. એ ઇવેન્ટમાં ભારતે નવ ગોલ્ડ મેડલ જીત્યા હતા જેમાં 18 વર્ષની વાલારિવન સૌથી યુવાન શૂટર હતી. વાલારિવને ગયા વર્ષે નોંધપાત્ર દેખાવ કરીને નેશનલ ચેમ્પિયનશિપ જીતીને સૌને આશ્ચર્યચકિત કરી દીધા હતા. એ વખતે તેણે સિનિયરમાં અનુભવી ખેલાડીઓને પાછળ રાખીને ગોલ્ડ મેડલ જીત્યો હતો. એક તબક્કે તેણે જુનિયરમાં વર્લ્ડ રેકોર્ડ નોંધાવ્યો હતો અને તેનો સ્કોર એ વખતે વિમેન્સ સિનિયર શૂટર્સ કરતાં પણ વધારે હતો.